भवन निर्माण कामगार यूनियन ने ठेकेदारी प्रथा बंद करने की मांग की
जुलाना | भवननिर्माण कामगार यूनियन की मांगों को लेकर बैठक गांव गतौली की हरिजन चौपाल में हुई। इसकी अध्यक्षता यूनियन सदस्य रामनिवास ने की। प्रधान सुभाष पांचाल ने कहा कि सरकार ने पूंजीपतियों के प्रत्यक्ष टैक्स में करोड़ों की छूट देकर आम जनता की अप्रत्यक्ष टैक्स में बढ़ोतरी कर दी है। केंद्र राज्य सरकार पूंजीपतियों को फायदा पहुंचाने के लिए श्रम कानूनों में मजदूर विरोधी संशोधन कर रही है।
सरकार मनरेगा, स्वास्थ्य, शिक्षा के बजट में भारी कटौती कर रोजगार देने की बजाय रोजगार छीनने का काम कर रही है। यूनियन सदस्य ईश्वर ठाकुर ने कहा कि सरकार ने हजारों कर्मचारियों की छटनी कर दी है। चुनाव से पहले सरकार ने वायदा किया था न्यूनतम वेतन देने का, ठेकेदारी प्रथा बंद करने का, निजीकरण पर रोक लगाने का, लेकिन सरकार ने इसके विपरीत सार्वजनिक संसाधनों का निजीकरण करके पूंजीपतियों के हवाले कर दिया। उन्होंने कहा कि मांगों को लेकर 6 जनवरी को फतेहाबाद में होने वाली रैली में भवन निर्माण कामगार की बहुत बड़ी हिस्सेदारी होगी। इस अवसर पर का. रामकिशन, पवन कुमार, जोगिंद्र, कमलेश कविता मौजूद रहे।
hin_Deva hin_Deva hin_Deva